ตลาดหุ้นเอเชียบวกเช้านี้ ขานรับข้อมูลเศรษฐกิจสหรัฐสดใส
ตลาดหุ้นเอเชียบวกเช้านี้ ขานรับข้อมูลเศรษฐกิจสหรัฐสดใส
30 ส.ค. 2559

ผู้สื่อข่าวรายงานว่า ตลาดหุ้นเอเชียส่วนใหญ่ปรับตัวเพิ่มขึ้นในเช้าวันนี้ โดยได้รับปัจจัยหนุนจากการทะยานขึ้นของตลาดหุ้นนิวยอร์ก หลังมีรายงานว่าการใช้จ่ายของผู้บริโภคสหรัฐเพิ่มขึ้นเป็นเดือนที่ 4 ติดต่อกัน ส่วนตลาดหุ้นญี่ปุ่นปรับตัวลงเพราะได้รับแรงกดดันจากเงินเยนที่แข็งค่า ดัชนี MSCI Asia Pacific เพิ่มขึ้น 0.3% สู่ระดับ 138.33 จุด เมื่อเวลาประมาณ 9.15 น.ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,690.98 จุด ลดลง 46.51 จุด, ดัชนี SSE Composite ตลาดหุ้นจีนเปิดวันนี้ที่ 3,071.44 จุด เพิ่มขึ้น 1.41 จุด, ดัชนี HSI ตลาดหุ้นฮ่องกงเปิดวันนี้ที่ 22,945.08 จุด เพิ่มขึ้น 123.74 จุด, ดัชนี TAIEX ตลาดหุ้นไต้หวันเปิดวันนี้ที่ 9,113.34 จุด เพิ่มขึ้น 3.17 จุด
โดยดัชนี KOSPI ตลาดหุ้นเกาหลีใต้เปิดวันนี้ที่ 2,038.60 จุด เพิ่มขึ้น 6.25 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,846.18 จุด เพิ่มขึ้น 16.75 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,686.62 จุด เพิ่มขึ้น 5.02 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,863.15 จุด เพิ่มขึ้น 17.66 จุด
ทั้งนี้ กระทรวงพาณิชย์สหรัฐเปิดเผยว่า การใช้จ่ายของผู้บริโภคสหรัฐเพิ่มขึ้นเป็นเดือนที่ 4 ในเดือนก.ค. โดยปรับตัวขึ้น 0.3% ซึ่งสอดคล้องกับการคาดการณ์ของนักวิเคราะห์ โดยได้แรงหนุนจากความต้องการซื้อรถยนต์